Tattoo

"Tattoo" (בעברית: "קעקוע") הוא סינגל שהוקלט על ידי הזמרת השוודית לורן. את השיר הוציאה לאור ב-25 בפברואר 2023 חברת התקליטים יוניברסל מיוזיק גרופ. באמצעות המלודיפסטיבלן נבחר לייצג את שוודיה באירוויזיון 2023, שנערך בליברפול שבממלכה המאוחדת. בערב הגמר דורג במקום הראשון עם 583 נקודות, והפך את לורן לאישה היחידה שזוכה בשתי מהדורות שונות של תחרות הזמר של האירוויזיון. לאחר זכייתו במלודיפסטיבלן דורג במקום הראשון במצעד הסינגלים השוודי. אולם לאחר עונת האירוויזיון כבש את פסגות מצעדי המוזיקה השונים ברחבי תשע מדינות נוספות, דוגמת אוסטריה, בלגיה, יוון, איסלנד, ישראל, הולנד ושווייץ. בנוסף, הוא נכנס לעשרת השירים הפותחים בעשר מדינות אחרות, דוגמת פינלנד, גרמניה, הונגריה, אירלנד, ליטא, נורווגיה והממלכה המאוחדת. ביום שלאחר גמר האירוויזיון גרף "Tattoo"‏ 4,275,290 השמעות בספוטיפיי – מספר ההשמעות הגבוה ביותר בפלטפורמה לשיר אירוויזיון ביום בודד. מי שהחזיקה בשיא הקודם הייתה להקת מונסקין עם שירה "Zitti e buoni". בנוסף, הוא שבר שיא עבור מספר ההשמעות הגבוה ביותר שנצבר על ידי שיר של אמנית שוודית. בנובמבר 2022 דיווח העיתון השוודי Aftonbladet על חזרתה של לורן למלודיפסטיבלן, הקדם השוודי לתחרות הזמר של האירוויזיון. קודם לכן השתתפה באירוע שלוש פעמים עם השירים "My Heart Is Refusing Me",‏ "Euphoria" ו-"Statements" בשנים 2011, 2012 ו-2017 בהתאמה. לדבריה, היא כלל לא רצתה להגיש את השיר לאירוע. אולם הסביבה דחפה אותה לעשות זאת. בריאיון ל-NME ציינה לורן כי "Tattoo" הוא שיר אהבה פשוט. ”אין יום בלי לילה, ואין אהבה ללא שנאה... אנו נוטים לחשוב שהדשא של שכננו ירוק יותר, אך אם נרצה לחוות התאהבות אותנטית ועמוקה נצטרכנה להבין ולהיות מודעים למהמורות שיהיו בדרכנו. אנחנו לא נוכל לברוח ברגע שיכאב לנו קצת” – אמרה בריאיון. ערך מורחב – שוודיה באירוויזיון 2023 במהדורה ה-63 של המלודיפסטיבלן התחרו עשרים ושמונה שירים, שחולקו לארבעה מקצים בני שבעה אמנים. בארבעת המקצים התקיימו שני סבבי הצבעה. השיר שקיבל את מספר הנקודות הגבוה ביותר בסיבוב הראשון העפיל ישירות לגמר. לאחר מכן התקיים סבב הצבעה נוסף, שהורכב מקבוצות גיל שונות בשוודיה (3–9, 10–15, 16–29, 30–44, 45–59, 60–74 ו-75 ומעלה). מספר הנקודות שכל קבוצת גיל הייתה יכולה להעניק עמד על 1, 3, 5, 8, 10 או 12 – בדומה לשיטת "שתים עשרה הנקודות" של תחרות הזמר של האירוויזיון. השיר שקיבל את מספר ההצבעות הגבוה ביותר בסיבוב השני העפיל גם כן לגמר. שני שירים נוספים שמוקמו במקום השני והשלישי בסיבוב זה עברו לשלב חצי הגמר. בניגוד למהדורה הקודמת, בו הונהגו שני חצאי גמר, השנה הוחלט לאחד את שמונת השירים שהגיעו לשלב זה לערב אחד, בו יעלו לגמר ארבעה מתוכם. בגמר, זהות הזוכה נקבעת באמצעות שילוב בין קולות חבר השופטים הבין-לאומי והצבעות הקהל ביחס שווה. ב-25 בפברואר 2023 ביצעה את השיר במקצה הרביעי של התחרות. במהלך הופעתה התפרץ פעיל למען איכות הסביבה כשהוא אוחז בשלט מחאה. ללורן ניתנה הזכות להופיע פעם נוספת ללא הפרעה כמה דקות לאחר מכן. היא דורגה במקום הראשון, והעפילה ישירות לאירוע הגמר, ששודר ב-11 במרץ. באותו הערב יצא לפלטפורמות הסטרימינג השונות, דוגמת ספוטיפיי ואפל מיוזיק, כסינגל מסחרי. הוא הגיע למקום הראשון במצעד הסינגלים השוודי – שירה השני שעושה זאת. בערב הגמר גרף 177 נקודות, זכה בתחרות, ונבחר לייצג את שוודיה באירוויזיון 2023, שהתקיים בליברפול שבממלכה המאוחדת. על פי חוקי האירוויזיון נדרשות כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. שוודיה שובצה למחצית השנייה של חצי הגמר הראשון, שהתקיים ב-9 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. שוודיה שובצה כמדינה ה-11, אחרי מולדובה ולפני אזרבייג'ן. ב-9 במאי 2023 ביצעה לורן את "Tattoo" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. שוודיה הופיעה תשיעית, לפני אלבניה ואחרי ספרד. מידע על היצירה "Tattoo" באתר מיוזיק בריינז מידע על הסינגל "Tattoo" באתר מיוזיק בריינז מידע על היצירה "Tattoo" באתר Discogs מילות השיר "Tattoo" באתר Genius סרטון השיר "Tattoo" באתר יוטיוב מידע על הרצועה "Tattoo" באתר ספוטיפיי ג'ימי "ג'וקר" תורנפלדט, ג'ימי ג'ונסון (אנ'), לורן, קאזי אופיה (אנ'), פיטר בוסטרום (אנ'), תומאס גיסון (אנ') פיטר בוסטרום, ג'ימי ג'ונסון, תומאס גיסון Falk, Simon (27 בפברואר 2023). "Sweden: Loreen smashing all streaming records with "Tattoo"". Wiwibloggs. נבדק ב-7 במרץ 2023. {{cite web}}: (עזרה) "Melodifestivalen 2023: Loreen – "Tattoo"". Eurovisionworld. נבדק ב-3 במרץ 2023. {{cite web}}: (עזרה) Adams, Oliver (25 בפברואר 2023). Loreen wins Melodifestivalen 2023 heat 4 in Sweden. Wiwibloggs. נבדק ב-7 במרץ 2023. {{cite book}}: (עזרה) "Loreen and Smash Into Pieces advance to the final of Melodifestivalen 2023 from heat 4". ESCXTRA.com (באנגלית בריטית). 2023-02-25. נבדק ב-2023-05-19. "Eurovision 2023 hits the Cha Cha Charts". eurovision.tv (באנגלית). 2023-05-22. נבדק ב-2023-05-30. Adams, Oliver (2022-11-17). "Loreen rumoured for Melodifestivalen 2023 comeback". Wiwibloggs (באנגלית אמריקאית). נבדק ב-2023-05-16. Dunworth, Liberty (2023-05-13). "Eurovision 2023: Sweden's Loreen on her return: "I'm much more present now"". NME (באנגלית בריטית). נבדק ב-2023-05-16. Bashforth, Emily (25 בפברואר 2023). "Eurovision 2023: Loreen's Melodifestivalen set disrupted by protestor". Metro. ארכיון מ-7 במרץ 2023. נבדק ב-7 במרץ 2023. {{cite web}}: (עזרה) SVT (25 בנובמבר 2023). "Loreen och Smash into pieces vidare till final i Melodifestivalen". ארכיון מ-26 בפברואר 2023. נבדק ב-26 בפברואר 2023. {{cite web}}: (עזרה) "Veckolista Singlar, vecka 9". Sverigetopplistan. ארכיון מ-3 במרץ 2023. נבדק ב-4 במרץ 2023. {{cite web}}: (עזרה) "Sweden: It's Loreen to Eurovision with 'Tattoo'". eurovision.tv (באנגלית). 11 במרץ 2023. ארכיון מ-11 במרץ 2023. נבדק ב-11 במרץ 2023. {{cite web}}: (עזרה) Mulligan, Euan O'Byrne (8 במאי 2023). "Who's favourite to win Eurovision and how UK entry Mae Muller is expected to do". INews. ארכיון מ-8 במאי 2023. נבדק ב-8 במאי 2023. {{cite news}}: (עזרה) Adams, Oliver (11 במרץ 2023). "Loreen will sing "Tattoo" for Sweden at Eurovision 2023". wiwibloggs. ארכיון מ-11 במרץ 2023. נבדק ב-11 במרץ 2023. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv. EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 1 Results Eurovision 2023: Running order in the Grand Final Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) 2023 המצעד הבינלאומי השנתי, באתר גלגלצ, ‏2023 GOLD-/PLATIN- und; DIAMOND-Auszeichnungen in Deutschland, ‏יוני 2024 Goud en platina – Singles 2024, אולטראטופ